Osnovna škola „Petar Lorini“ Sali

Učiteljica: Katarina Morović

KRITERIJI OCJENJIVANJA, NAČINI I POSTUPCI

VREDNOVANJA, ELEMENTI OCJENJIVANJA- **TEHNIČKA KULTURA**

Postignuća učenika vrednuju se gotovo na svakom satu Tehničke kulture kroz praktičan rad, vrednovanje aktivnosti tijekom nastavnog sata, usmenog ispitivanja, kao i vrednovanje domaćih zadaća i dodatnih aktivnosti (rad na projektnom zadatku, izrada plakata, referata, umnih mapa i sl.).

Postupci vrednovanja u predmetu Tehnička kultura realiziraju se trima pristupima vrednovanju:

* vrednovanjem za učenje,
* vrednovanjem kao učenje
* vrednovanjem naučenoga

Procjene o postignućima učenika temelje se na integraciji raznih informacija prikupljenih u različitim situacijama tijekom određenoga vremenskog razdoblja.

**Načini i postupci vrednovanja**

***Usmeno provjeravanje*** provodi se tijekom svakog nastavnog sata (bez prethodne najave na prošlom satu). Ukoliko učenik kroz nastavni sat točno i često odgovara na postavljena pitanja može također biti ocijenjen. Ocjena je javna uz obrazloženje učitelja. U imenik, u rubrici praćenja učenika upisuje se nadnevak, sadržaj usmenog ispitivanja, ocjena (radi lakšeg snalaženja razrednika i roditelja), te ocjena u rubriku ovisna o tome da li se provjerava usvojenost sadržaja ili primjena znanja.

***Pisana provjera*** provodi se zadacima objektivnog tipa kako bi se utvrdilo poznavanje i razumijevanje pojmova i činjenica ili zadacima primjene naučenog. Moguće vrste zadataka su: dosjećanje (kratki odgovor), dopunjavanje, alternativni izbor, višestruki izbor, povezivanje, jednostavni računski zadaci, skiciranje…

Tablica vrednovanja pisanih provjera:

|  |  |
| --- | --- |
| % | ocjena |
| 0-40% | 1 |
| 41%- 55% | 2 |
| 56%-70% | 3 |
| 71%-85% | 4 |
| 86%-100% | 5 |

U imenik se piše nadnevak, broj bodova, a u rubriku ocjena. Učenik negativnu ocjenu iz pisane provjere ispravlja na jednom od sljedećih sati usmeno ili pismeno, te se stavlja zabilješka – nadnevak uz komentar: ispravak pisane provjere i evidentira se u rubriku.

**Praktičan rad (samostalno ili u skupini):** učenici dobivaju ocjenu iz praktičnog rada ovisno o nastavnoj jedinici, tj. cjelini. U imenik se upiše nadnevak, tema praktičnoga rada, projektni zadatak i sl.

***Opisno praćenje***

Tijekom cijele školske godine učenici se opisno prate – interes za predmet, sposobnosti i njihov razvoj, pozornost na satu, učenje, praktične vježbe, radne navike, napredak, sposobnost rješavanja problema, ideje razrade pristupa problemu, pronalaženje rješenja projektnih i sličnih zadataka i dr. Rečenica opisnog praćenja je poticajna, pozitivna, afirmativna i upisuje se u prostor opisnog praćenja.

***Zaključna ocjena***

Na kraju školske godine donosi se zaključna ocjena koja ne mora biti aritmetička sredina upisanih ocjena, već odraz cjelokupnog rada, učenja, zalaganja i odnosa prema radu kroz cijelu školsku godinu. Jedino redovitim praćenjem i provjeravanjem znanja raznim oblicima i na temelju više elemenata, dobivamo objektivniju konačnu ocjenu koja je u skladu sa stvarnim učeničkim znanjem.

Učenici su sa načinom praćenja i ocjenjivanja upoznati

ELEMENTI PRAĆENJA I KRITERIJI OCIJENJIVANJA IZ TEHNIČKE KULTURE

|  |  |  |  |
| --- | --- | --- | --- |
| **ELEMENTI** | **USVOJENOST ZNANJA** | **VJEŽBE I PRAKTIČAN RAD** | **SAMOSTALNOST I ODGOVORNOST** |
| OCJENA | ***nedovoljan ( 1 )*** | Probleme nije u stanju riješiti usprkos pomoći.Ne može riješiti ni najosnovnije zadatke.Postupke koje primjenjuje ne razumije i ne zna objasniti.Na satima je pasivan i nezainteresiran. | Na satu ne radi i ne sudjeluje u raspravi, pasivan i nezainteresiran. Ometa druge u radu, ne poštuje dogovorena pravila, omalovažava druge, ometa nastavu. Na sat dolazi bez potrebnog pribora. Nema napisane zadaće. Ne usvaja savjete i pomoć nastavnika. | Pri radu ometa druge.Ne izvršava radne zadatke. Nije izradio ni minimum zadanih zadataka. |
| ***dovoljan ( 2 )*** | Probleme rješava uz pomoć, rijetko točno. U stanju je riješiti tek osnovne zadatke, često griješi, ne uočava pogreške. Spor je u rješavanju zadataka i traži stalnu učiteljevu pomoć. Za postupke koje primjenjuje daje tek djelomično točna, nepotpuna i nesigurna objašnjenja, ne koristeći odgovarajuću terminologiju. Nove ideje i koncepte prihvaća uz teškoće i može ih primijeniti tek na najjednostavnijim primjerima. Ne koristi se drugim izvorima znanja. | Uz poticaj radi na satu.Zadatke rješava uz pomoć, traži stalnu pomoć drugih učenika.Bilježnica/vježbenica je potpuna i uredna s napisanim zadaćama.Na sat nosi potreban pribor.Često griješi i ne uočava pogreške.Radno mjesto nije uredno. | Pasivan za vrijeme rada.Ne prihvaća pomoć. Često griješi. |
| ***dobar ( 3 )*** | Probleme rješava uz ograničenu pomoć, često točno. Sporiji je u rješavanju zadataka. Za postupke koje primjenjuje daje odgovarajuća, ali nepotpuna i nesigurna objašnjenja, rijetko koristeći odgovarajuću terminologiju Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama. Teže povezuje sadržaje unutar predmeta. Na satima je aktivnost promjenjiva.Ne koristi se drugim izvorima znanja. | Uglavnom marljivo radi na satu.Ako ne razumije, traži pomoć.Bilježnica/vježbenica je uglavnom potpuna i uredna s točno napisanim zadaćama.Teže i neprecizno odrađuje zadane zadatke.Ne uočava pogreške. | Nezainteresiran i nesamostalan u radu.Često griješi. |
| ***vrlo dobar ( 4 )*** | Probleme rješava uglavnom samostalno, birajući najbolje strategije i uglavnom točno.Poznate ideje i koncepte uspješno primjenjuje u poznatim situacijama. Svoje postupke i ideje može objasniti s nešto jasnoće i preciznosti, koristeći odgovarajućom terminologijom. Aktivan je na satu, sudjeluje u obradi novih nastavnih sadržaja. Prihvaća nastavnikove savjete za poboljšanje kvalitete svoga rada.Samostalno se služi dodatnim izvorima znanja (internet ). | U radu je koncentriran i marljiv. Samostalno i na vrijeme izrađuje zadane zadatke. Sa razumijevanjem usvaja nove sadržaje. Povremeno se uključuje u rad davanjem ideja i postavljanjem pitanja. Bilježnica/vježbenica je potpuna i uredna s točno napisanim zadaćama.Na sat dolazi pripremljen te nosi potreban pribor. Rado prihvaća savjete za poboljšanje kvalitete svoga rada.Ispravlja vlastite pogreške. | Aktivan za vrijeme nastave. Pedantan i uredan. |
| ***odličan ( 5 )*** | Probleme rješava samostalno, modificirajući poznate strategije ili kreirajući nove, gotovo uvijek točno, rado prihvaća savjete za poboljšanje kvalitete svoga rada. Aktivan je na satu, sudjeluje u obradi novih nastavnih sadržaja, daje primjedbe i vlastite primjere.Odabire postupke koji najviše odgovaraju zadatku i primjenjuje ih bez greške i primjerenom brzinom. Poznate ideje i koncepte primjenjuje u novim situacijama. Svoje postupke i ideje može objasniti jasno, precizno i sa sigurnošću pri tom upotrebljava odgovarajuću terminologiju i simbole. Temeljit, pedantan i savjestan, brine o vlastitom znanju i uspjehu. Samostalno se služi dodatnim izvorima znanja (internet). | U radu je koncentriran, uredan i marljiv, lako i s razumijevanjem usvaja nove sadržaje.Samostalno i precizno izrađuje zadane zadatke. Aktivno se uključuje u rad davanjem ideja i postavljanjem pitanja. Zadatke rješava primjerenom brzinom i uspijeva riješiti gotovo sve zadatke. Rado pomaže drugima. Bilježnica tj. vježbenica je potpuna i uredna s točno napisanim zadaćama. Na sat dolazi pripremljen te nosi potreban pribor. Pedantan i organiziran pri radu. Rado prihvaća savjete za poboljšanje svog kvalitete svoga rada. Uočava i ispravlja vlastite pogreške.  | Vrlo aktivan za vrijeme nastave.Pomaže drugima u radu. Pedantan i uredan. |